  Виталий Пронин Кылем шутэтскон нуналэ куазь нырез чепылляны выриз ке но, куасэн бызьылыны яратӥсьёсты со ӧз кышкаты. Г. Кулакова нимо спорткомплексын кык бадӟым ужрад ортчиз: Удмуртиысь куасэн бызьылӥсьёслэн скиатлонъя но «Удмурт дунне» газетлэн призэз понна ӵошатсконъёс.Нырысь ик стартэ потӥзы шаерысьтымы зэмос спортсменъёс. Ӝыны сюресэз соос классика, кылемзэ эркын амалэн бызизы - со бордын скиатлонлэн аспӧртэмлыкез. Егит нылъёс пӧлын котькинлэсь шаплы луиз Балезино ёросысь Дина Некрасова. Ас ёзо эшъёссэ со кыдёке кельтӥз.- Таӵе ӵошатсконъёс капчи мылкыд кузьмало, куазь но бызьылоно кадь - шунды пиштэ, - шуэ Дина Некрасова. - Удмуртиын ортчись вожвылъяськонъёс Россилэн чемпионатэзлы дасяськыны юртто. Матысь дыре Сыктывкаре мыномы.Скиатлонъя ӵошатскон туж учкымон. Отын шӧдӥське спортсменлэн сояз я таяз амалын кужмогес луэмез. Соослы сэзьгес бызьыны юртто ӟеч дасям куасъёссы но. Кужмо нюръяськон пуромиз воргоронъёс куспын. Берпуметӥ метрозяз шуг вал вормисьлэсь нимзэ шараяны. Озьы ке но вормисе потӥз Ижысь Равиль Валиахметов. Солэсь ӧжытаклы кылизы Якшур-Бӧдьяысь Леонид Виноградов но Уваысь Сергей Тарасов.Ӵошатсконлэн кыкетӥ люкетэз «Удмурт дунне» газетлэн призэз понна ортчиз. Гуртысь спортсменъёс тодо на, кызьы вашкала дыръя «Советской Удмуртия» газетлэн кубокез понна нюръяськизы. Соос Якшур-Бӧдья черкогуртын ӵемгес радъяськылӥзы. Укмыстонэтӥ аръёсы шуг-секытъёс кылдэмен, газетлэн кубокез понна нюръяськон огдырлы дугдылӥз. Озьы-а, тазьы-а, 2004-тӥ арын со улӟытэмын вал. Куноосты нош ик пумитазы бӧдьяос. Спортысь ветеранъёс, куасэн бызьылыны яратӥсьёс, ёросъёсысь командаос куас сюрес вылэ потӥзы. Соку котькинлэсь трос очко люказы Эгра ёросысь спортсменъёс.Таӵе ужрадэз ортчытыны быгатӥмы 2005-тӥ арын но. Газетмылэн кубокез понна вожвылъяськонэ соку 7 ёросысь спортсменъёс пыриськизы. Огъя зачётын вормисе потӥзы эграос. Соослэсь ӧжытаклы гинэ бере кылизы уваос.Туэ редакциямы выль тулкым вуиз кадь. Газетмылэн призэз понна ӵошатсконмес азьланьтыны быгатӥмы. Куазь нокинэ ӧз кышкаты, ужрадэ пыриськизы 19 ёросысь куасэн бызьылӥсьёс. Гуртоос сяна, кужымзэс эскеризы шаерысьтымы городъёсысь но Чайковскийысь спортсменъёс.Та ужрадэ туж курадӟыса вуиллям Пичи Пурга ёросысь Орлой гуртысь спортэз яратӥсьёс. Иже пыремзы бере автобуссы тӥяськем. Озьы укмыс мурт я таксиен, я тодмо водительёсын Г. Кулаковалэн базаяз вуиллям. Лыктэмзы токма луымтэ, ваньзы сямен вормонъёс басьтӥзы.Спортсменъёслэсь быземзэс учкыса, синмаськоно: сюрес вылтӥ соос туж капчиен нискылто, уяса кадь. Ӧм чидалэ ми но, редакциын ужасьёс, куасъёсмес кутчамы. Калъяськимы егит нылъёс бере. Кузь гурезь вылысен соос пӧлысь кин ке бодызэ чигтӥз. Ярано коть, гурезьын сыло вылэм тренеръёссы, бодызэс сётӥзы. Кӧня ке вамыш лэсьтӥмы гинэ, шуккиськон учыр тупаз: одӥгез усиз, со бӧрсьы мукетъёсыз погразы. Султӥзы, бодызэс кутӥзы но, лымы гинэ пурӟиз на бӧрсязы. Милям куасъёсмы сокем ӧз ширтэ, бодыосын катьтэммытозямы донгаськеммы бере ми но финиш гожез выжимы ик.Кубок понна нюръяськонэ люкаськемъёс арлыдзэс уг учко. Соос нуналлы быдэ мугорзэс кыдато, куасэн бызьыло. Нокинэ но ӝоже уськытонтэм вылысь вормисьёсты шараямы арлыдзыя. Тани Можга ёросысь Алевтина Борисова ужаз но куасэн, пе, ветлэ. Ас ёзо эшъёсыз пӧлын кыкетӥ инты басьтӥз. Нош 55-59 аресъем нылкышноос пӧлын вормисе потӥз Пичи Пурга ёросысь Лидия Близнецова. Ас ёзо эшъёссы пӧлын озьы ик вормисе потӥзы Ярысь Юлия Рудина, Ижысь Лидия Андреева, Дэриысь Василий Григорьев, Шарканысь Николай Батаногов но мукетъёсыз.- Вормон понна ум бызьылӥське, - шуэ Ижысь Лидия Андреева. - Тужгес дуно - эшъёсын адскон. Куатьтонме ортчемын ке но, куасэн бызьылонлэсь люкиськеме уг поты. Туннэ кадь ик тодӥсько на нырысетӥ грамота басьтэмме, со вал 1959-тӥ арын. Со дырысен ялан куас вылын.Ӵошатскон йылпумъяськиз. «Удмурт дунне» газетлэсь кубоксэ, азьвыл аръёсы сямен ик, утӥзы эграос.Валентина Емельянова. Туспуктӥз Владимир Беломорских.Кылем шутэтскон нуналэ куазь нырез чепылляны выриз ке но, куасэн бызьылыны яратӥсьёсты со ӧз кышкаты. Г. Кулакова нимо спорткомплексын кык бадӟым ужрад ортчиз: Удмуртиысь куасэн бызьылӥсьёслэн скиатлонъя но «Удмурт дунне» газетлэн призэз понна ӵошатсконъёс.Нырысь ик стартэ потӥзы шаерысьтымы зэмос спортсменъёс. Ӝыны сюресэз соос классика, кылемзэ эркын амалэн бызизы - со бордын скиатлонлэн аспӧртэмлыкез. Егит нылъёс пӧлын котькинлэсь шаплы луиз Балезино ёросысь Дина Некрасова. Ас ёзо эшъёссэ со кыдёке кельтӥз.- Таӵе ӵошатсконъёс капчи мылкыд кузьмало, куазь но бызьылоно кадь - шунды пиштэ, - шуэ Дина Некрасова. - Удмуртиын ортчись вожвылъяськонъёс Россилэн чемпионатэзлы дасяськыны юртто. Матысь дыре Сыктывкаре мыномы.Скиатлонъя ӵошатскон туж учкымон. Отын шӧдӥське спортсменлэн сояз я таяз амалын кужмогес луэмез. Соослы сэзьгес бызьыны юртто ӟеч дасям куасъёссы но. Кужмо нюръяськон пуромиз воргоронъёс куспын. Берпуметӥ метрозяз шуг вал вормисьлэсь нимзэ шараяны. Озьы ке но вормисе потӥз Ижысь Равиль Валиахметов. Солэсь ӧжытаклы кылизы Якшур-Бӧдьяысь Леонид Виноградов но Уваысь Сергей Тарасов.Ӵошатсконлэн кыкетӥ люкетэз «Удмурт дунне» газетлэн призэз понна ортчиз. Гуртысь спортсменъёс тодо на, кызьы вашкала дыръя «Советской Удмуртия» газетлэн кубокез понна нюръяськизы. Соос Якшур-Бӧдья черкогуртын ӵемгес радъяськылӥзы. Укмыстонэтӥ аръёсы шуг-секытъёс кылдэмен, газетлэн кубокез понна нюръяськон огдырлы дугдылӥз. Озьы-а, тазьы-а, 2004-тӥ арын со улӟытэмын вал. Куноосты нош ик пумитазы бӧдьяос. Спортысь ветеранъёс, куасэн бызьылыны яратӥсьёс, ёросъёсысь командаос куас сюрес вылэ потӥзы. Соку котькинлэсь трос очко люказы Эгра ёросысь спортсменъёс.Таӵе ужрадэз ортчытыны быгатӥмы 2005-тӥ арын но. Газетмылэн кубокез понна вожвылъяськонэ соку 7 ёросысь спортсменъёс пыриськизы. Огъя зачётын вормисе потӥзы эграос. Соослэсь ӧжытаклы гинэ бере кылизы уваос.Туэ редакциямы выль тулкым вуиз кадь. Газетмылэн призэз понна ӵошатсконмес азьланьтыны быгатӥмы. Куазь нокинэ ӧз кышкаты, ужрадэ пыриськизы 19 ёросысь куасэн бызьылӥсьёс. Гуртоос сяна, кужымзэс эскеризы шаерысьтымы городъёсысь но Чайковскийысь спортсменъёс.Та ужрадэ туж курадӟыса вуиллям Пичи Пурга ёросысь Орлой гуртысь спортэз яратӥсьёс.  Иже пыремзы бере автобуссы тӥяськем. Озьы укмыс мурт я таксиен, я тодмо водительёсын Г. Кулаковалэн базаяз вуиллям. Лыктэмзы токма луымтэ, ваньзы сямен вормонъёс басьтӥзы.Спортсменъёслэсь быземзэс учкыса, синмаськоно: сюрес вылтӥ соос туж капчиен нискылто, уяса кадь. Ӧм чидалэ ми но, редакциын ужасьёс, куасъёсмес кутчамы. Калъяськимы егит нылъёс бере. Кузь гурезь вылысен соос пӧлысь кин ке бодызэ чигтӥз. Ярано коть, гурезьын сыло вылэм тренеръёссы, бодызэс сётӥзы. Кӧня ке вамыш лэсьтӥмы гинэ, шуккиськон учыр тупаз: одӥгез усиз, со бӧрсьы мукетъёсыз погразы. Султӥзы, бодызэс кутӥзы но, лымы гинэ пурӟиз на бӧрсязы. Милям куасъёсмы сокем ӧз ширтэ, бодыосын катьтэммытозямы донгаськеммы бере ми но финиш гожез выжимы ик.Кубок понна нюръяськонэ люкаськемъёс арлыдзэс уг учко. Соос нуналлы быдэ мугорзэс кыдато, куасэн бызьыло. Нокинэ но ӝоже уськытонтэм вылысь вормисьёсты шараямы арлыдзыя. Тани Можга ёросысь Алевтина Борисова ужаз но куасэн, пе, ветлэ. Ас ёзо эшъёсыз пӧлын кыкетӥ инты басьтӥз. Нош 55-59 аресъем нылкышноос пӧлын вормисе потӥз Пичи Пурга ёросысь Лидия Близнецова. Ас ёзо эшъёссы пӧлын озьы ик вормисе потӥзы Ярысь Юлия Рудина, Ижысь Лидия Андреева, Дэриысь Василий Григорьев, Шарканысь Николай Батаногов но мукетъёсыз.- Вормон понна ум бызьылӥське, - шуэ Ижысь Лидия Андреева. - Тужгес дуно - эшъёсын адскон.  Куатьтонме ортчемын ке но, куасэн бызьылонлэсь люкиськеме уг поты. Туннэ кадь ик тодӥсько на нырысетӥ грамота басьтэмме, со вал 1959-тӥ арын. Со дырысен ялан куас вылын.Ӵошатскон йылпумъяськиз. «Удмурт дунне» газетлэсь кубоксэ, азьвыл аръёсы сямен ик,  утӥзы эграос.Валентина Емельянова.Туспуктӥз ВладимирБеломорских.  